open-index/open-wikipedia-markdown huggingface dataset:
Ebalehtrik

**Ebalehtrik** (*Pseudoclitocybe*) on šampinjonilaadsete seltsi heinikuliste sugukonda kuuluv seente perekond.

## Liike
**Pseudoclitocybe cyathiformis* – peeker-ebalehtrik
**Pseudoclitocybe expallens* – kahkjas ebalehtrik
**Pseudoclitocybe obbata* – sinakashall ebalehtrik

## Välislingid
*
Lehtrik

**Lehtrik** (*Clitocybe*) on šampinjonilaadsete seltsi heinikuliste sugukonda kuuluv seente perekond.

## Liike
**Clitocybe brumalis* – talilehtrik
**Clitocybe cacabus* – tõmmu lehtrik
**Clitocybe dealbata* – niitlehtrik
**Clitocybe diatreta* – lihapruun lehtrik
**Clitocybe ditopa* – jahulehtrik
**Clitocybe fragrans* – lõhnav lehtrik, pruun aniislehtrik
**Clitocybe metachroa* – varieeruv lehtrik
**Clitocybe nebularis* – udulehtrik, hall lehtrik
**Clitocybe odora* – aniislehtrik
**Clitocybe ornamentalis* – ornamentlehtrik
**Clitocybe paropsis* – rihvellehtrik
**Clitocybe phyllophila* – lehelehtrik, ka härmlehtrik
**Clitocybe rivulosa* – mõrandlehtrik
**Clitocybe tornata* – hallilehine lehtrik
**[[Clitocybe truncicola]]*

## Endisi liike
**Ampulloclitocybe clavipes* – nuijalg-lehtrik
**Atractosporocybe inornata* – hallilehine lehtrik
**Bonomyces sinopicus* – kevadlehtrik
**Clitopaxillus fibulatus* – Aleksandri lehtrik
**Infundibulicybe geotropa*  – sirge lehtrik
**Infundibulicybe gibba* – tavalehtrik
**Infundibulicybe gigas* – hiidlehtrik
**Infundibulicybe squamulosa* – soomuslehtrik
**Rhizocybe pruinosa* – risoidlehtrik

## Välislingid
*
Leonard Digges

**Leonard Digges** (eluaastad ligikaudu 1515–1559) oli inglise matemaatik ja maamõõtja, tuntud arhitekt ja kindlustusmeister. Ta rakendas oma matemaatikateadmisi geodeesias.

Tema vanemad olid James Digges ja Philippe Engham. Digges oli abielus ning tal oli kuus last, 3 poega ja 3 tütart.

Tal ei olnud kõrgharidust. Arvatakse, et ta võis olla õppinud Oxfordis, kuid tõestusmaterjali, et kool lõpetatud sai, ei ole. Tema saavutustele pani aluse see, et ta pere oli väga jõukas, mis tagas isegi ilma hariduseta talle piisavad vahendid ja võimalused tegemaks seda, mida Digges oma elu jooksul suutis. 

## Saavutused

* Diggesi tööd on seotud kõrgema matemaatika ja ka astronoomiaga.
* 1553. aastal avaldatud raamat “Üldine progress” osutus väga populaarseks. Teos oli suur läbimurre, sest varem olid analoogsed teosed ilmunud vaid ladina või kreeka keeles. Teos sisaldas igikalendrit, ilmateaduste kogusid ja hulganisti astronoomilist materjali.
* 1556. aastal avaldas Digges elementaarse geodeesiakäsiraamatu “Tectonicon”.
* Oletatakse, et võis leiutada teleskoobi, kuid seda ei ole olnud võimalik tõestada. Teooria kohaselt võisid Leonard Digges ja ta poeg Thomas (1545–1595) kasutada teleskoopi planeetide diagrammi koostamiseks.
* 1550. aastatel leiutas ta nurkade mõõtmiseks seadeldise, mille tänapäevane nimetus on teodoliit.

## Teodoliidi kasutamine/olemus

Teodoliidiks nimetatakse optilist riista, mida kasutatakse nurkade mõõtmiseks ettenähtud nähtavate punktide vahel horisontaal- ja vertikaaltasandil. Peamine eesmärk on maamõõtmine, kuid seda on kasutatud hoonete ja infrastruktuuride ehitamisel.

Teodoliit koosneb teisaldatavast teleskoobist, mis võimaldab pöörata ümber vertikaal- ja horisontaaltelje. Algsest teodoliidi versioonist pilte leida ei ole, kuid olemasolevast teodoliidist tehti kaasaegne versioon umbes 1700. aastatel, kuhu panustasid ka teised teadlased.

Leonard mainis sõna *theodolitus* esimest korda 1571. aasta geodeesiaõpikus. Sellel mõõdistusseadmel oli ümmargune rõngas või plaat, mis oli jagatud 360 kraadi, ja mõlemas otsas pöörlev alidaad, mille mõlemas otsas oli sihikuid.

Alates 1571. aastast hakati selliseid aparaate kasutama laialdaselt üle maailma.

Teodoliiti ja paljusid teisi isa teooriaid arendas ka Diggesi poeg Thomas Digges. Thomas Digges oli samuti tugev matemaatik ja kutsumuselt isaga üsna sarnane. Tänu temale said paljud isa algatatud/tehtud asjad lõpetatud ja toodud tänapäeva.

## Viited
Lehtervahelik

**Lehtervahelik** (*Leucopaxillus*) on šampinjonilaadsete seltsi heinikuliste sugukonda kuuluv seente perekond.

## Liike
**Leucopaxillus cerealis* – kriit-lehtervahelik
**[[Leucopaxillus cutefractus]]*
**Leucopaxillus gentianeus* – viha lehtervahelik
**Leucopaxillus salmonifolius* – lõhe-lehtervahelik
**Leucopaxillus subzonalis* – kuld-lehtervahelik
**Leucopaxillus tricolor* – värviline lehtervahelik, ka *Leucopaxillus compactus*

## Varasemaid liike
**Astropaxillus giganteus* – hiid-lehtervahelik

## Välislingid
*
Jordan Weal

**Jordan Weal** (sündinud 15. aprillil 1992 North Vancouveris Briti Columbias) on Kanada jäähokimängija, kes mängib keskründajana KHL-i klubis Kaasani Ak Bars.

Aastatel 2008–2012 mängis ta Western Hockey League'i klubis Regina Pats.

2010. aastal valis Los Angeles Kings ta NHL-i ''draft''is 70. valikuna. Enne NHL-is debüteerimist mängis Weal aastatel 2012–2015 American Hockey League'is (AHL) Kingsi noorteklubis Manchester Monarchs. Hooajal 2014–15 võitis ta Monarchsiga Calder Cup'i. Sama hooaja väljalangemismängudes oli Weal kõige resultatiivsem mängija (10+12) ning pälvis AHL-i väljalangemismängude kõige väärtuslikumale mängijale antava Jack A. Butterfield Trophy. Aastatel 2015 ja 2017 valiti Weal AHL-i tähtede mängule (hooajal 2016–17 Lehigh Valley Phantomsi mängijana).

NHL-is debüteeris Weal Kingsi meeskonnas hooajal 2015–16. 2016. aasta jaanuaris kaubeldi ta Philadelphia Flyersi. Esimese värava lõi Weal NHL-is 28. veebruaril 2017 Colorado Avalanche'i vastu. Kui hooajal 2015–16 ei saanud ta 14 põhiturniiri mänguga ühtegi resultatiivsuspunkti, siis hooajal 2016–17 lõi ta 23 mänguga kokku kaheksa väravat ja andis neli väravasöötu. Hooaeg 2017–18 on olnud tema NHL-i karjääri kõige resultatiivsem (8+13).

2019. aasta jaanuaris siirdus Weali Arizona Coyotesi, kuid suutis seal 19 mänguga teha vaid ühe värava ja ühe väravasöödu. 2019. aasta veebruaris kaubeldi Weal Michael Chaputi vastu Montreal Canadiensi.

2021. aasta mais sõlmis ta üheaastase lepingu Kaasani Barsiga.

Kanada jäähokikoondise koosseisus osaleb Weal 2022. aasta taliolümpiamängudel.

## Viited

## Välislingid
* Jordan Weal NHL.com lehel
* Jordan Weal hockeydb.com lehel
Kurgiseen (perekond)

**Kurgiseen** (*Macrocystidia*) on kandseente hulka kuuluv perekond seeni.

Seeni on leitud ka Eestist.

## Liike
**Macrocystidia cucumis* – kurgiseen

## Viited
*
David Desharnais

**David Kevin Denis Desharnais** (sündinud 14. septembril 1986 Laurier-Stationis, Quebeci provintsis) on Kanada jäähokimängija, kes mängib keskründajana Šveitsi kõrgliiga klubis HC Fribourg-Gottéron.

Aastatel 2003–2007 mängis ta Quebec Major Junior Hockey League'i klubis Chicoutimi Saguenéens. Vaatamata sellele, et ta paistis noorteliigas silma resultatiivsusega (kõigil kolmel viimasel hooajal vähemalt 97 punkti), ei valitud teda tema väikese kasvu (170 cm) tõttu NHL-i ''draft''is.

Suurem osa hooajast 2007–08 mängis ta ECHL-i klubis Cincinnati Cyclones. Klubiga võitis ta sel hooajal Kelly Cup'i ning oli liigas resultatiivseim mängija (29+77). Ta valiti sel hooajal ka liiga väärtuslikumaks mängijaks ja hooaja silmapaistvamaks uustulnukaks.

2008. aastal sõlmis ta lepingu NHL-i klubiga Montreal Canadiens. Aastatel 2008–2010 sai mänguaega põhiliselt American Hockey League'is Montreal Canadiensi noorteklubis Hamilton Bulldogs. NHL-is debüteeris Desharnais hooajal 2009–10, saades sel hooajal liigas kirja kuus mängu. NHL-is hakkas ta rohkem mänguaega saama hooajal 2010–11. 12. jaanuaril 2011 lõi ta mängus Pittsburgh Penguinsi vastu oma esimese värava NHL-is. Hooajal 2010–11 jäi tema arvele NHL-is 8+14. Canadiensi põhimeeskonnas mängis Desharnais pärast seda kuni hooaja 2016–17. Tema kõige edukam hooaeg oli 2011–12, mil ta tegi 16+36. Neljal hooajal pääses ta Canadiensiga väljalangemismängudele. Parimaks tulemuseks jäi Idakonverentsi finaali jõudmine hooajal 2013–14.

2017. aasta veebruaris kaubeldi Desharnais Brandon Davidsoni asemel Edmonton Oilersi. 2017. aasta juulis sõlmis ta üheaastase lepingu New York Rangersiga.

2018. aasta juulis sõlmis ta üheaastase lepingu KHL-i klubiga Jaroslavli Lokomotiv, kuid sama aasta augustis siirdus ta hoopis samasse liigasse kuuluvasse Omski Avangardi

Alates hooajast 2019–20 on Desharnais mänginud Fribourg-Gottéronis. Ta mängis seal ka NHL-i tööseisaku ajal hooaja 2012–13 esimeses pooles.

Kanada jäähokikoondise koosseisus osales Desharnais 2022. aasta taliolümpiamängudel. 2020. aastal võitis ta Kanada võistkonnaga Spengleri karika.

## Viited

## Välislingid
* David Desharnais NHL.com lehel
* David Desharnais hockeydb.com lehel
Jason Demers

**Jason Demers** (sündinud 9. juunil 1988 Dorvalis Québeci provintsis) on Kanada jäähokimängija, kes mängib kaitsjana KHL-i klubis Kaasani Ak Bars.

Aastatel 2004–2008 mängis ta Quebec Major Junior Hockey League'i klubides Moncton Wildcats ja Victoriaville Tigres.

2008. aastal valis San Jose Sharks ta NHL-i ''draft''is 186. valikuna. Pärast ühte hooaega American Hockey League'is (AHL) San Jose Sharksi noorteklubis Worcester Sharks debüteeris Demers NHL-is 1. oktoobril 2009 mängus Colorado Avalanche'i vastu. Esimese värava lõi ta liigas sama aasta 15. novembril mängus Chicago Blackhawksi vastu. Debüüthooajal sai ta NHL-is kirja neli väravat ja 17 väravasöötu.

Hooaja 2012–13 esimeses pooles toimunud NHL-i tööseisaku ajal mängis Demers Soome kõrgliigas Oulun Kärpät.

2014. aasta novembris kaubeldi Demers Dallas Starsi. 2016. aasta juulis sõlmis ta lepingu Florida Panthersiga, kus mängis ühe hooaja. Aastatel 2017–2021 mängis ta NHL-is Arizona Coyotesi ridades.

2021. aasta detsembris sõlmis ta lepingu Kaasani Ak Barsiga.

2013. aastal võitis Demers Kanada võistkonnaga Spengleri karika. 2017. aasta maailmameistrivõistlustel võitis Demers Kanada jäähokikoondise koosseisus hõbemedali.

## Viited

## Välislingid
* Jason Demers NHL.com lehel
* Jason Demers hockeydb.com lehel
Olga Temnikova

**Olga Temnikova** (sündinud 1. detsembril 1980) on eesti galerist.

Ta asutas 2010. aastal koos Indrek Kaselaga Temnikova ja Kasela galerii.

## Tunnustus
* 2015 Postimehe kultuurivedur
* 2016 Valgetähe V klassi teenetemärk

## Välislingid
* "INTERVJUU ⟩ Olga Temnikova: oleme saavutanud peaaegu maksimumi" Postimees, 21. detsember 2020
Daniel Carr

**Daniel Carr** (sündinud 1. novembril 1991 Sherwood Parkis Alberta provintsis) on Kanada jäähokimängija, kes mängib Šveitsi kõrgliiga klubis HC Lugano ründajana vasakäärel.

Noorena mängis ta Alberta Junior Hockey League'is ja British Columbia Hockey League'is. Aastatel 2010–2014 kuulus ta Union College'i jäähokimeeskonda. 2014. aastal tuli ta Union College'iga üliõpilaste meistriks.

2014. aasta aprillis sõlmis ta kaheaastase lepingu NHL-i klubiga Montreal Canadiens. Pärast ühte hooaega American Hockey League'is (AHL) Canadiensi noorteklubis Hamilton Bulldogs debüteeris Carr NHL-is 29. novembril 2015 mängus Carolina Hurricanesi vastu. Carr sai selles mängus üheks vähestest mängijatest, kes on oma debüütmängus esimeses vahetuses esimese löögiga värava teinud. Hooajal 2015–16 sai Carr NHL-is 23 mänguga kirja kuus väravat ja kolm väravasöötu. 2016. aasta juulis sõlmis ta Canadiensiga uue lepingu. Tema resultatiivseim hooaeg NHL-is Canadiensis mängides oli 2017–18, mil ta lõi kuus väravat ja andis kümme väravasöötu. NHL-is on ta mänginud veel Vegas Golden Knightsi (hooajal 2018–19), Nashville Predatorsi (2019–20) ja Washington Capitalsi meeskonnas (2020–21). 

Hooajal 2018–19 mängis Carr põhiliselt AHL-is Chicago Wolvesi meeskonnas, saades kirja 30 + 41. Ta pälvis samal hooajal liiga väärtuslikumale mängijale antava Les Cunningham Awardi ning valiti lisaks liiga sümboolsesse koosseisu ja AHL-i tähtede mängule.

2021. aasta juulis sõlmis ta üheaastase lepingu Luganoga.

Kanada jäähokikoondise koosseisus osales Carr 2022. aasta taliolümpiamängudel.

## Viited
 

## Välislingid
* Daniel Carr NHL.com lehel
* Daniel Carr hockeydb.com lehel
Boubers-sur-Canche

**Boubers-sur-Canche** on vald Põhja-Prantsusmaal Pas-de-Calais' departemangus.

Põllumajandusküla asub 38 km Arrasist läänes teede D112 ja D340 ristumiskoha ümbruses, Canche jõe kallastel. Küla võidab oma lillenäituse eest riiklikke ja rahvusvahelisi auhindu.

## Vaatamisväärsused

* St. Legeri kirik, pärineb 17. sajandist
* 18. sajandi loss
* Avalikud ja eraaiad

## Vaata ka

* Pas-de-Calais' departemangu haldusüksuste loend

## Viited
Bouret-sur-Canche

**Bouret-sur-Canche** on vald Põhja-Prantsusmaal Pas-de-Calais' departemangus.

Põllumajandusküla asub 32 km Arrasist läänes tee D329 ääres, Canche jõe kallastel.

## Vaatamisväärsused

* Püha Vaasti kirik, pärineb 18. sajandist
* 18. sajandi kabel

## Vaata ka

* Pas-de-Calais' departemangu haldusüksuste loend

## Viited
Kiirtoidurestoran

**Kiirtoidurestoran** on toitlustusasutus, kus pakutakse kiirtoitu (hamburgerid, friikartulid jms) ning kus puudub lauateenindus.

## Eestis tegutsevad kiirtoidurestoranid
Bourlon

**Bourlon** on vald Põhja-Prantsusmaal Pas-de-Calais' departemangus.

Põllumajandusküla asub 35 km Arrasist kagus tee D16 ääres, maantee A26 lähedal.

## Vaatamisväärsused

* Kanada Bourloni metsa sõjamälestusmärk
* St. Martini kirik, pärineb 18. sajandist
* Kaks 20. sajandi kabelit
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Maxim Noreau

**Maxim Noreau** (sündinud 24. mail 1987 Montréalis) on Kanada jäähokimängija, kes mängib kaitsjana Šveitsi kõrgliiga klubis ZSC Lions.

Aastatel 2004–2007 mängis ta Quebec Major Junior Hockey League'i klubis Victoriaville Tigres.

2008. aasta mais sõlmis ta lepingu NHL-i klubiga Minnesota Wild. Aastatel 2007–2011 mängis ta American Hockey League'is (AHL) Wildi noorteklubis Houston Aeros. Aastatel 2010 ja 2011 valiti Noreau AHL-i tähtede mängule. Hooajal 2009–10 lõi ta AHL-is kaitsemängijatest enim väravaid (18). Hooajal 2010–11 valiti ta liiga sümboolsesse koosseisu. NHL-is debüteeris Noreau Wildi meeskonnas 8. aprillil 2010. NHL-is pääses ta Wildi meeskonnas väljakule veel viies mängus hooajal 2010–11.

Aastatel 2011–2014 mängis Noreau Šveitsi kõrgliiga klubis HC Ambrì–Piotta. Hooajal 2011–12 valiti Noreau Šveitsi kõrgliiga hooaja sümboolsesse koosseisu. Hooajal 2012–13 oli ta Šveitsi kõrgliigas kaitsemängijatest resultatiivseim mängija (10+25).

2014. aasta juulis naasis ta Põhja-Ameerikasse, sõlmides lepingu NHL-i klubiga Colorado Avalanche, kuid sai kahel järgneval hooajal mänguaega ainult 
AHL-i klubides Lake Erie Monsters ja San Antonio Rampage.

2016. aasta aprillis sõlmis ta kaheaastase lepingu Šveitsi kõrgliiga klubiga SC Bern. 2017. aastal tuli ta Berniga Šveitsi meistriks. Hooajal 2017–18 valiti Noreau Šveitsi kõrgliiga hooaja parimaks kaitsjaks ja liiga sümboolsesse koosseisu. Alates hooajast 2018–19 on ta mänginud Lionsis. Hooajal 2019–20 oli ta Šveitsi kõrgliigas taas resultatiivseim kaitsemängija (10+29) ning valiti kolmandat korda Šveitsi kõrgliiga sümboolsesse koosseisu.

2018. aasta taliolümpiamängudel võitis Noreau Kanada jäähokikoondise koosseisus pronksmedali. 2018. aasta olümpiaturniiril oli Noreau resultatiivseim kaitsemängija (2+5) ning ta valiti turniiri sümboolsesse koosseisu. Kanada võistkonnaga on ta võitnud aastatel 2013, 2017, 2018 ja 2020 Spengleri karika.

## Viited

## Välislingid
* Maxim Noreau NHL.com lehel
* Maxim Noreau hockeydb.com lehel
Tõnis Kase

**Tõnis Kase** on Eesti käsipallimängija. 2021/2022 hooajal mängib ta klubis Põlva Serviti.

## Välislingid
"Käsipalli meistriliiga kuu parima tiitli võitis teistkordselt Tõnis Kase". ERR.ee, 08.02.2019
Jäähoki 1960. aasta taliolümpiamängudel

**Meeste [[jäähoki]]turniir [[1960. aasta taliolümpiamängud]]el** Ameerika Ühendriikides Squaw Valleys oli üheksas olümpiaturniir, mis oli ühtlasi 27. maailmameistrivõistlused ja 38. Euroopa meistrivõistlused. Jäähokiturniir toimus 19.–28. veebruarini. 

USA võitis oma esimese olümpiakulla ja tuli teist korda maailmameistriks. Kanada, keda teist korda esindas Berlin Dutchmen, võitis hõbeda ja Kanada üheksanda järjestikuse olümpiamedali jäähokis (Nõukogude Liit võitis 1988. aastal samuti üheksanda järjestikuse medali jäähokis). Nõukogude Liit (parima tulemuse saanud Euroopa meeskond) võitis pronksmedali ja tuli kuuendat korda Euroopa meistriks. Turniir toimus Blyth Arenal, mis ehitati 1959. aastal jäähoki, iluuisutamisvõistluste ning 1960. aasta taliolümpiamängude ava- ja lõputseremooniate paigaks.

Sellel turniiril osales üheksa meeskonda. Esmalt mängiti kolmes eelringi alagrupis; kaks paremat meeskonda pääsesid finaalringi, ülejäänud meeskonnad mängisid kohtadele 7.–9. Esimest korda võtsid jäähoki olümpiaturniirist osa Austraalia ja Jaapan. See oli esimene ja viimane kord, kui Austraalia osales olümpiamängudel meeste jäähokiturniiril. Nii nagu neli aastat tagasi, tuli Saksamaa esindamiseks läbi mängida Saksamaa kvalifikatsioon.

USA koondis – kahe viimase olümpiamängude hõbemedali omanik – suutis oma kodueelise ära kasutada ja tuli esimest korda olümpiavõitjaks ja teist korda pärast 1933. aastat maailmameistriks.

## Tulemused
### Esimene voor
#### A-alagrupp

#### B-alagrupp

#### C-alagrupp

### Lohutusring
Siin mängisid meeskonnad, kes finaalvooru ei kvalifitseerunud. 
#### 7.–9. koha mängud

### Finaalvoor

## Statistika

### Keskmine vanus

Austraalia meeskond oli turniiri vanim meeskond, keskmiselt 28 aastat ja 5 kuud. Soome oli turniiri noorim meeskond, kes oli keskmiselt 23 aastat ja 11 kuud. Kuldmedalistide meeskond USA oli keskmise vanusega 24 aastat ja 6 kuud. Turniiri keskmine vanus oli 25 aastat ja 7 kuud.

### Parimad väravalööjad

## Medalivõitjad

## Välislingid

*Squaw Valley olümpiamängud 1960
Ārciema stacija

**Ārciema stacija** ('Ārciemsi jaam'; ka **Stacijas gals**) on küla (*mazciems*) Lätis Limbaži piirkonnas Pāle vallas.

Küla asub valla kirdeosas Pērļupe jõe ääres.

Aastal 1911 avati Ārciemsi mõisa lähistel kitsarööpmelise Ainaži–Valmiera–Smiltene raudtee peatus. Aastal 1919 sai sellest  Ārciemsi raudteejaam, mis aastal 1979 suleti. Asula on selle raudteejaama juurde kujunenud.

Looduskaitse all on Ārciemsi raudteejaama tamm.

## Viited
Friedrich VI (Baden-Durlach)

**Friedrich VI Baden-Durlachist** (16. november 1617 – 10. või 31. jaanuar 1677) oli Baden-Durlachi markkrahv 1659. aastast kuni oma surmani.

## Elu

Ta sündis Karlsburgi lossis Durlachis (nüüd Karlsruhe osa) markkrahv Friedrich V ja Württembergi Barbara pojana. Ta õppis Strasbourgis ja Pariisis, kus talle meeldis eriti sõjateadus. Hiljem osales ta Saksa alade kaitsmisel Osmanite 1663. aasta sissetungi vastu. Friedrich osales hiljem ka Prantsusmaa-Hollandi sõjas.

Pärast Kolmekümneaastase sõja lõppu 1648. aastal ei võtnud ta oma sõjatööst taastumiseks aega. Juba 1663. aastal tungisid türklased sügavale Ungarisse. Keiser Leopold I armee hakkas korraldama ühist kaitset türklaste vastu ja nõudis, et ka Baden-Durlach annaks vägesid. Friedrich VI osales selles sõjas kindralmajorina.

Keiser andis juba enne sõja algust Friedrichile ja tema nõole Baden-Badeni markkrahv Wilhelmile õiguse kasutada tiitlit kõrgeausus. See tiitel oli pärilik 1803. aastani, kui 1771. aastal taasühendatud Badeni markkrahvkonna markkrahv Karl Friedrich ülendati kuurvürstiks pärast seda, kui ta oli Saksamaa mediatisatsiooniga oma territooriumi oluliselt laiendanud.

Võitluses türklaste vastu paistis silma Friedrichi nõbu Ludwig Wilhelm ja pälvis endale hüüdnime *Türkenlouis* ("Türklane Ludwig"). Pärast türklaste lüüasaamist osales Friedrich Hollandi poolel Prantsusmaa-Hollandi sõjas. 1676. aastal alustas ta Philippsburgi kindluse piiramist; pärast linna vallutamist sama aasta 17. septembril liideti see Baden-Durlachi territooriumiga.

## Abielud ja lapsed

Friedrich VI abiellus 30. novembril 1642 Kleeburgi pfaltskrahvi Johann Kasimiri tütre Christine Magdalenaga (15. mai 1616 - 4. august 1662). Nad said järgmised lapsed:

* Friedrich Kasimir (27. november 1643 - märts 1644)
* Christine (22. aprill 1645 - 21. detsember 1705)
* Eleonore Katharine (4. mai 1646 - 9. juuli 1646)
* Friedrich VII Magnus (23. september 1647 - 25. juuni 1709)
* Karl Gustav (27. september 1648 - 24. oktoober 1703)
* Katharine Barbara (4. juuli 1650 - 14. jaanuar 1733)
* Johanna Elisabeth (6. november 1651 - 28. september 1680)
* Friederike Eleonore (6. märts 1658 - 13. aprill 1658)

Friedrich VI teine abielu oli morganaatiline. Tema teine naine oli Johanna Bayer von Sendau (1636–1699); nende järglased olid Münzesheimi parunid:

* Friedrich, (suri 1678)
* Johann Bernhard (17. mai 1669 - 1734)
Būdele

**Būdele** on küla (*mazciems*) Lätis Limbaži piirkonnas Pāle vallas.

Küla asub valla põhjaosas Sausupe jõe ääres. Selle aladele jääb ka endise Suceni mõisa hoonetekompleks. Külas asub Būdele bussipeatus.

Aastal 2006 oli külas 48 elanikku.

## Viited
Tenīši

**Tenīši** (ka **Kānadžu kakts**) on küla (*mazciems*) Lätis Limbaži piirkonnas Pāle vallas.

Küla asub valla kaguosas Ārciemsi veskijärve lõunakaldal.

## Viited
Drieliņi

**Drieliņi** on küla (*mazciems*) Lätis Limbaži piirkonnas Pāle vallas.

Küla asub valla lõunaosas Svētupe jõe ääres. Külas asub Drieliņi bussipeatus.

Asula on tekkinud endise Dreiliņi mõisa (*Badenhof*) keskuse juurde. Mõisa uksed on muinsusmälestisena riikliku kaitse all.

Looduskaitse all on Drieliņi lehis, Lāči pärnad, Lanči tamm ja nimetu tamm Svētupe luhal.

Aastal 2006 oli külas 18 elanikku.

## Viited
Marko Daňo

**Marko Daňo** (sündinud 30. novembril 1994 Eisenstadtis) on Austrias sündinud Slovakkia jäähokimängija, kes mängib ääreründajana Tšehhi kõrgliiga klubis Třineci Oceláři.

Ta alustas klubikarjääri Slovakkia klubis Trenčíni Dukla, debüteerides Slovakkia kõrgliigas hooajal 2010–11. Aastatel 2012–2014 mängis ta KHL-i klubis Bratislava Slovan.

2013. aastal valis Columbus Blue Jackets ta NHL-i ''draft''is 27. valikuna. 2014. aasta märtsis sõlmis ta Blue Jacketsiga kolmeaastase lepingu. Hooaja 2013–14 lõpus debüteeris ta American Hockey League'is Blue Jacketsi noorteklubis Springfield Falcons. NHL-is tegi Daňo debüüdi 9. oktoobril 2014 mängus Buffalo Sabresi vastu ning lõi esimese värava kaks päeva hiljem oma teises mängus New York Rangersi vastu. Hooajal 2014–15 sai ta põhiturniiri 35 mänguga kirja kaheksa väravat ja 13 väravasöötu – see on jäänud ka tema NHL-i karjääri kõige resultatiivsemaks hooajaks.

2015. aasta juunis siirdus Daňo Chicago Blackhawksi. 2016. aasta veebruaris kaubeldi ta Winnipeg Jetsi, kus ta mängis kuni hooaja 2017–18 lõpuni. Hooajal 2018–19 mängis ta lühikest aega Colorado Avalanche'is. Suurem osa hooajast mängis ta AHL-is Jetsi noorteklubis Manitoba Moose. 2019. aasta augustis sõlmis Daňo taas lepingu Blue Jacketsiga. Blue Jacketsi meeskonnas pääses ta hooajal 2019–20 väljakule vaid kolmes mängus, mängides suurem osa hooajast AHL-i klubis Cleveland Monsters. Hooaja 2020–21 alguses mängis ta lühikest aega Slovakkias oma esimeses koduklubis Trenčíni Duklas. 2020. aasta novembris sõlmis üheaastase lepingu taas Jetsiga, kuid mängis hooajal 2020–21 vaid AHL-is Manitoba Mooses'is.

2021. aasta septembris sõlmis ta lepingu Třineci Ocelářiga, algselt kahe kuu pikkuse lepingu, kuid sama aasta oktoobris pikendas ta klubiga lepingut kuni hooaja lõpuni.

Slovakkia jäähokikoondise koosseisus on Daňo osalenud neljadel maailmameistrivõistlustel (2013, 2015, 2016 ja 2019) ning 2022. aasta taliolümpiamängudel.

## Viited

## Välislingid
* Marko Daňo NHL.com lehel
* Marko Daňo hockeydb.com lehel
Šampanjasotsialist

**Šampanjasotsialist** (inglise keeles *champagne socialist*) on Suurbritanniast pärit poliitiline termin. See epiteet on viide nn liberaalse eliidi silmakirjalikkusele. Šampanjasotsialistideks nimetatakse end sotsialistideks nimetavaid kõrgklassi inimesi, kelle elustiil (ja sellega piltlikult kaasaskäiv šampanja joomine) läheb oponentide arvates otseselt vastuollu nende poliitiliste vaadetega.

## Vaata ka
* Tugitoolirevolutsionäär
* *[[Baizuo]]*
* Blanquism
* Liberaalne eliit
* Härrassotsialist

## Viited
Digitaalehituse klaster

**Digitaalehituse klaster** on 2015. aastal ehitussektori kaasaegsete tehnoloogiliste vahendite abil arendamiseks loodud klaster.

Digitaalehituse klaster arendab ning populariseerib ausate äritavade ja -mudelite kasutamist, eesmärgiga toetada klastri liikmete ärisid nii kodu- kui välismaal. Klaster keskendub teadmistepõhise ehituse arendamisele, kaasates selleks valdkonna parimaid juhte ja spetsialiste ning tehes koostööd riigi ja kohalike omavalitsustega. Klaster korraldab rahvusvahelise kogemuse omandamiseks õppereise, koolitusi ning edendab koostööd tehnoloogiliste arenduste ja toetava regulatiivse raamistiku loomiseks. Klaster loob ehitusega seotud ettevõtetele toetava ärikeskkonna, kus tuginedes kaasaegsetele äritavadele saab teha usalduslikku koostööd ning luua tootlikkust tõstvaid digiehituslahendusi. 

## Töögrupid
* Integreeritud projektiteostuse töögrupp (IPT)
* Parameetrilise disaini töögrupp
* BIM töögrupp
* InfraBIM töögrupp
* Ekspordi töögrupp
* Kultuuri ja kommunikatsiooni töögrupp
* Koostöö riigi ja kohalike omavalitsustega
* Materjalitootjate töögrupp
* Andmete töögrupp

## Allikad

* Digitaalehituse klastri koduleht
Oskars Batņa

**Oskars Batņa** (sündinud 7. mail 1995 Riias) on Läti jäähokimängija, kes mängib keskründajana Soome kõrgliiga klubis Mikkelin Jukurit.

Ta alustas klubikarjääri Lätis, debüteerides Läti kõrgliigas hooajal 2011–12.

Aastatel 2014–2016 mängis ta North American Hockey League'i klubis Bismarck Bobcats. Hooajal 2016–17 mängis ta Alps Hockey League'i klubis  EC Kitzbühel. Aastatel 2017–2020 mängis ta KHL-is Riia Dinamo ridades. 2020. aasta augustis liitus ta Prantsusmaa kõrgliiga klubiga Anglet Hormadi. 2021. aasta augustis siirdus ta Soome kõrgliiga klubisse Jukurit.

Läti jäähokikoondise koosseisus on Batņa osalenud 2019. ja 2021. aasta maailmameistrivõistlustel ning 2022. aasta taliolümpiamängudel.

## Viited

## Välislingid
* Oskars Batņa hockeydb.com lehel
Gints Meija

**Gints Meija** (sündinud 4. septembril 1987 Riias) on Läti jäähokimängija, kes mängib KHL-i klubis Riia Dinamo ründajana paremäärel.

Läti kõrgliigas debüteeris ta hooajal 2004–05.

Riia Dinamos on ta mänginud kõikidel hooaegadel alates hooajast 2008–09. Tema kõige resultatiivsem hooaeg on KHL-is olnud 2015–16, mil ta lõi viis väravat ja andis 11 väravasöötu. Hooajal 2014–15 lõi ta KHL-is üheksa väravat. Hooaja 2013–14 väljalangemismängudes lõi Meija kuue mänguga viis väravat, kuid Riia Dinamo kaotas Läänekonverentsi veerandfinaalis HK Donbassile mängudega 3:4.

Hooaja 2020–21 teises pooles mängija Meija Kesk-Euroopa jäähokiliiga klubis Linzi Black Wings.

Jäähoki maailmameistrivõistlustel osales Meija Läti jäähokikoondise koosseisus esmakordselt 2010. aastal. Maailmameistrivõistlustel on tal Läti koondisega parimaks tulemuseks veerandfinaali jõudmine 2018. aastal. Lisaks on ta kuulunud Läti koondisse 2010. ja 2022. aasta taliolümpiamängudel.

## Välislingid
* Gints Meija hockeydb.com lehel
Ralfs Freibergs

**Ralfs Freibergs** (sündinud 17. mail 1991 Riias) on Läti jäähokimängija, kes mängib kaitsjana Tšehhi kõrgliigaklubis HC Litvínov.

Läti kõrgliigas debüteeris ta hooajal 2008–09.

Aastatel 2010–2011 mängis ta North American Hockey League'i klubis Texas Tornado, hooajal 2011–12 United States Hockey League'i klubis Lincoln Stars ning aastatel 2012–14 Bowling Green State University jäähokimeeskonnas.

2014. aasta augustis liitus ta American Hockey League'i (AHL) klubis St. John's IceCaps. AHL-is sai ta sel hooajal kirja vaid viis kohtumist, mängides suurema osa hooajast ECHL-i klubis Ontario Reign. Hooajal 2015–16 mängis ta ECHL-i klubis Toledo Walleye.

Hooajal 2016–17 mängis Freibergs KHL-i klubis Riia Dinamo. Aastatel 2017–2021 mängis ta Tšehhi kõrgliiga klubides: Zlíni Berani, Brno Kometa ja Třineci Oceláři. 2021. aastal tuli ta Ocelářiga Tšehhi meistriks.

2021. aasta mais naasis Freibergs Riia Dinamosse. 2022. aasta veebruaris liitus ta Saksamaa kõrgliigaklubiga Iserlohn Roosters, kus mängis kuni hooaja lõpuni. 2022. aasta augustis asus Freibergs mängima taas Tšehhi kõrgliigas, kui sõlmis lepingu HC Litvínoviga.

Läti jäähokikoondise koosseisus on Freibergs osalenud seitsmetel maailmameistrivõistlustel (2013, 2016, 2017, 2018, 2019, 2021 ja 2023) ning 2014. ja 2022. aasta taliolümpiamängudel. 2014. aasta taliolümpiamängudel oli ta ainus mängija USA ülikoolide liigast. Sotši mängudel jäi ta vahele keelatud aine kasutamisega.

## Viited
Friedrich VII Magnus (Baden-Durlach)

**Friedrich VII Magnus** (23. september 1647 – 25. juuni 1709) oli Baden-Durlachi markkrahv 1677. aastast kuni oma surmani.

Ueckermündes sündinuna oli ta markkrahv Friedrich VI ja Kleeburgi pfaltskrahvinna Christine Magdalena poeg. Temast sai isa järel markkrahv 1677. aastal. Ta osales Pfalzi pärilussõjas ja pärast Rijswijki rahu 1697. aastal sai ta Baseli markkrahvi tiitli, kuigi see oli ainult formaalne tiitel ja tal ei olnud selle Šveitsi linna üle kunagi tegelikku võimu. Ta osales Hispaania pärilussõjas kui üks keisriarmee juhte; mõned lahingud peeti tema territooriumil.

Pärast tema surma sai markkrahviks tema poeg Karl III Wilhelm

## Abielu ja lapsed

Ta abiellus hertsoginna Augusta Maria von Schleswig-Holstein-Gottorfiga 15. mail 1670 Husumis. Nad said järgmised lapsed:

* Friedrich Magnus (13. jaanuar 1672 – 24. veebruar 1672)
* Friederike Auguste (21. juuni 1673 – 24. juuli 1674)
* Christine Sofie (17. detsember 1674 – 22. jaanuar 1676)
* Klaudia Magdalene Elisabeth (15. november 1675 – 18. aprill 1676)
* Katharina (10. oktoober 1677 – 11. august 1746)
* Karl III Wilhelm (17. jaanuar 1679 – 12. mai 1738)
* Johanna Elisabeth (3. oktoober 1680 – 2. juuli 1757)
* Albertine Friederike (3. juuli 1682 – 22. detsember 1755)
* Christoph (9. oktoober 1684 – 2. mai 1723)
* Charlotte Sofie (1. märts 1686 – 5. oktoober 1689)
* Marie Anna (9. juuli 1688 – 8. märts 1689)
Näsariisikas

**Näsariisikas** (*Lactarius mammosus*) on pilvikuliste sugukonda riisika perekonda kuuluv seeneliik.

Lõhn meenutab kookost. Kasvab mändide all.

## Välislingid
*
Lactifluus

***Lactifluus*** on šampinjonilaadsete seltsi pilvikuliste sugukonda kuuluv seente perekond.

Need liigid kuulusid varem perekonda riisikas.

## Liike
**Lactifluus bertillonii* – Bertilloni riisikas
**Lactifluus glaucescens* – rohepiimane riisikas
**Lactifluus piperatus* – piparriisikas
**[[Lactifluus subvolemus]]*
**Lactifluus vellereus* – rädiriisikas
**Lactifluus volemus* – kuldriisikas

## Välislingid
*
Josh Ho-Sang

**Joshua Ho-Sang** (sündinud 22. jaanuaril 1996 Torontos) on Kanada jäähokimängija, kes mängib American Hockey League'i (AHL) klubis Toronto Marlies ründajana paremäärel.

Aastatel 2012–2016 mängis ta Ontario Hockey League'is kahes klubis: kuni 2014. aasta novembrini Windsor Spitfiresis ja seejärel Niagara IceDogsis.

2014. aastal valis New York Islanders ta NHL-i ''draft''is 28. valikuna.

Hooaja 2016–17 alguses asus Ho-Sang mängima AHL-is Islandersi noorteklubis Bridgeport Sound Tigers. NHL-is debüteeris ta 2. märtsil 2017 mängus Dallas Starsi vastu ning lõi esimese värava viis päeva hiljem Edmonton Oilersi vastu. Hooajal 2016–17 sai ta NHL-is 21 põhiturniiri mänguga kirja neli väravat ja kuus väravasöötu. Islandersi meeskonnas pääses ta NHL-is väljakule veel ka kahel järgmisel hooajal. Enam sai ta mänguaega AHL-is. Hooaja 2019–20 teises pooles mängis AHL-is St. Louis Bluesi noorteklubis San Antonio Rampage.

Hooajal 2020–21 mängis ta Rootsi kõrgliiga klubides Örebro HK ja Linköping HC. Hooaja jooksul sai ta ebapiisava mänguvormi tõttu Rootsi kõrgliigas kirja vaid üheksa mängu. 2021. aasta oktoobris sõlmis ta lepingu Marliesiga.

Kanada jäähokikoondise koosseisus osaleb Ho-Sang 2022. aasta taliolümpiamängudel.

Ho-Sang on hiina, Jamaica, vene-juudi ja rootsi päritolu.

## Viited

## Välislingid
* Josh Ho-Sang NHL.com lehel
* Josh Ho-Sang hockeydb.com lehel
Bours (Pas-de-Calais)

**Bours** on vald Põhja-Prantsusmaal Pas-de-Calais' departemangus.

Põllumajandusküla asub 32 km Arrasist loodes tee D89 ääres Clarence'i jõe orus.

## Vaatamisväärsused

* Sainte-Austreberthe kirik, pärineb 11. sajandist

* (Taastatud) linnuse donžoon, samuti 11. sajandist; ehitatud liivakivist Hugues de Boursi poolt

## Vaata ka

* Pas-de-Calais' departemangu haldusüksuste loend

## Viited
Tyler Wotherspoon

**Tyler Wotherspoon** (sündinud 12. märtsil 1993 Surreys Briti Columbias) on Kanada jäähokimängija, kes mängib kaitsjana American Hockey League'i (AHL) klubis Utica Comets.

Aastatel 2009–2013 mängis ta Western Hockey League'i (WHL) klubis Portland Winter Hawks. 2013. aastal tuli ta Winterhawksiga WHL-i meistriks.

2011. aastal valis Calgary Flames ta NHL-i ''draft''is 58. valikuna. Hooajal 2013–14 asus ta mängima AHL-is Calgary Flamesi noorteklubis Abbotsford Heat. NHL-is tegi ta debüüdi 7. märtsil 2014 mängus New York Islandersi vastu. Hooajal 2013–14 sai ta NHL-is kirja 14 mängu. Flamesi meeskonnas pääses ta NHL-is väljakule veel kolmel hooajal. Suurem osa ajast mängis ta kuni hooaja 2017–18 lõpuni AHL-is Flamesi noorteklubides Adirondack Flames ja Stockton Heat.

Hooajal 2018–19 mängis ta AHL-is San Antonio Rampage'i meeskonnas ning aastatel 2019–2021 Lehigh Valley Phantomsis. 2021. aasta oktoobris sõlmis ta üheaastase lepingu Utica Cometsiga.

Kanada jäähokikoondise koosseisus osaleb ta 2022. aasta taliolümpiamängudel.

## Viited

## Välislingid
* Tyler Wotherspoon NHL.com lehel
* Tyler Wotherspoon hockeydb.com lehel
David Warsofsky

**David Matthew Warsofsky** (sündinud 30. mail 1990 Marshfieldis, Massachusettsi osariigis) on USA jäähokimängija, kes mängib kaitsjana Saksamaa kõrgliiga klubis ERC Ingolstadt.

Aastatel 2008–2011 mängis ta Bostoni Ülikooli jäähokimeeskonnas.

2008. aastal valis St. Louis Blues ta NHL-i ''draft''is 95. valikuna. 2010. aasta juunis kaubeldi Warsofsky mängijaõigused Boston Bruinsile. Hooajal 2010–11 debüteeris ta American Hockey League'is (AHL) Boston Bruinsi noorteklubis Providence Bruins. NHL-is debüteeris ta 19. detsembril 2013 mängus Buffalo Sabresi vastu. Esimese värava lõi ta sama aasta 28. detsembril mängus Ottawa Senatorsi vastu.

NHL-is on Warsofsky mänginud veel Pittsburgh Penguinsi, New Jersey Devilsi ja Colorado Avalanche'i meeskonnas, kuid kõikides klubides pääses ta väljakule keskmiselt 4–20 mängus hooaja jooksul. Enam sai ta mänguaega AHL-i klubides. 2017. aastal valiti ta AHL-i tähtede mängule. Aastatel 2018–2021 mängis Warsofsky ainult AHL-i klubides, mängides kolme hooaja jooksul vastavalt Colorado Eaglesi, Wilkes-Barre/Scranton Penguinsi ja Chicago Wolvesi ridades.

2021. aasta juunis sõlmis ta üheaastase lepingu Ingolstadtiga.

2010. aastal tuli Warsofsky USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2016. aasta maailmameistrivõistlustel ja 2022. aasta taliolümpiamängudel.

## Viited

## Välislingid
* David Warsofsky NHL.com lehel
* David Warsofsky hockeydb.com lehel
Steven Kampfer

**Steven Allan Kampfer** (sündinud 24. septembril 1988 Ann Arboris, Michigani osariigis) on USA jäähokimängija, kes mängib kaitsjana KHL-i klubis Kaasani Ak Bars.

Aastatel 2004–2006 mängis ta United States Hockey League'i klubis Sioux City Musketeers ja 2006–2010 Michigani Ülikooli jäähokimeeskonnas.

2007. aastal valis Anaheim Ducks ta NHL-i ''draft''is 93. valikuna. 2010. aasta märtsis müüdi tema mängijaõigused Boston Bruinsile. NHL-is debüteeris Kampfer 9. detsembril 2010 mängus New York Islandersi vastu. Esimese värava lõi ta liigas sama aasta 28. detsembril mängus Tampa Bay Lightningi vastu. Debüüthooajal sai ta NHL-is kirja viis mängu ja viis väravasöötu, kuid see on jäänud ka tema kõige resultatiivsemaks hooajaks NHL-is.

2012. aasta veebruaris kaubeldi Kampfer Greg Zanoni vastu Minnesota Wildile. Hooaegadel 2012–13	ja 2013–14 sai Kampfer mänguaega vaid American Hockey League'i (AHL) klubides Houston Aeros ja Iowa Wild. 2014. aasta oktoobris siirdus ta NHL-i klubisse Florida Panthers. Aastatel 2016–2018 kuulus ta New York Rangersi ridadesse. 2018. aasta septembris naasis ta Boston Bruinsi.

2021. aasta juulis sõlmis ta üheaastase lepingu Kaasani Ak Barsiga.

USA jäähokikoondise koosseisus osaleb Kampfer 2022. aasta taliolümpiamängudel.

## Viited

## Välislingid
* Steven Kampfer NHL.com lehel
* Steven Kampfer hockeydb.com lehel
Aaron Ness

**Aaron Douglas Ness** (sündinud 18. mail 1990 Roseaus, Minnesota osariigis) on USA jäähokimängija, kes mängib kaitsjana American Hockey League'i (AHL) klubis Providence Bruins.

Aastatel 2008–2011 mängis ta Minnesota Ülikooli jäähokimeeskonnas.

2008. aastal valis New York Islanders ta NHL-i ''draft''is 40. valikuna. NHL-is debüteeris ta Islandersi meeskonnas hooajal 2011–12. Esimese ja oma NHL-i karjääri seni ainsa värava lõi ta 14. novembril 2013 mängus Los Angeles Kingsi vastu. NHL-is on Ness mänginud veel kolmel hooajal Washington Capitalsi ja kahel hooajal Arizona Coyotesi meeskonnas, kuid ühelgi hooajal ei ole ta NHL-is väljakule pääsenud rohkem kui 24 mängus.

Enam on Ness mänguaega saanud AHL-is, kus ta on kuulunud nelja klubi koosseisu: Bridgeport Sound Tigers, Hershey Bears, Tucson Roadrunners ja Providence Bruins, kellega ta sõlmis 2021. aasta septembris üheaastase lepingu. 2015. aastal valiti ta AHL-i tähtede mängule. Hooajal 2018–19 oli ta Hershey Bearsis mängides AHL-is resultatiivseim kaitsemängija (5+50).

2008. aastal võitis Ness USA kuni 18-aastaste koondisega omavanuste maailmameistrivõistlustel pronksmedali. Ta kuulub USA jäähokikoondise koosseisu 2022. aasta taliolümpiamängudel.

## Viited

## Välislingid
* Aaron Ness NHL.com lehel
* Aaron Ness hockeydb.com lehel
Albatrellaceae

***Albatrellaceae*** on pilvikulaadsete seltsi kuuluv sugukond seeni. Sinna kuulub 9 perekond enam kui 45 liigiga.

## Perekonnad
**Albatrellus* – lambaseenik
**[[Byssoporia]]*
**[[Fevansia]]*
**[[Jahnoporus]]*
**[[Leucogaster]]*
**[[Leucophleps]]*
**[[Mycolevis]]*
**[[Polyporoletus]]*
**[[Scutiger]]*

## Välislingid
*
Lambaseenik

**Lambaseenik** (*Albatrellus*) on pilvikulaadsete seltsi sugukonda *[[Albatrellaceae]]* kuuluv seente perekond.

## Liike
**Albatrellus citrinus* – kollane lambaseenik
**Albatrellus confluens* – kimp-lambaseenik, punakas lambaseenik
**Albatrellus ovinus* – harilik lambaseenik
**Albatrellus subrubescens* – roosakas lambaseenik

## Endisi liike
**Xanthoporus syringae* – sireli-lambaseenik

## Välislingid
*
Mütsnarmikulised

**Mütsnarmikulised** (*Bankeraceae*) on seente sugukond lehternahkiselaadsete seltsis.

## Perekondi
**Boletopsis* – hundiseenik
**Hydnellum* – kübarnarmik
**Sarcodon* – põdramokk
Günzel

**Günzel** (vene keeles *Гинцелъ*), varem ka *Güntzel* ja *Günzell* oli kaupmehe- ja aadlisuguvõsa. Suguvõsa suri meesliinis välja 1936. aastal.

## Ajalugu
Suguvõsa päritolu ei ole teada. Esimesi teateid nende kohta on 1675. aastast, mil Miitavis elas raamatukaupmees Johann Güntzel (suri u 1702). Ta oli esimese Miitavi trükikoja omanik. Tema poeg Christian Güntzel (1678−u 1738) asus elama Riiga ja oli tolliametnik; ta oli suguvõsa Riia liini rajaja. Viimase poeg Christian Günzel (1704−1784) omandas Püha Rooma keisrilt Franz I 23. jaanuaril (vkj) 1755. aastal aadlitiitli ja sai prekonnanimeks **von Günzel**. Tema poeg kindralleitnant Karl Johann von Günzel (1741−1816) naitus Bauņi mõisa pärija Katharina von Sieversiga (1770−1844) ja sai Bauņi liini rajajaks. Suguvõsa kustus meesliinis tema pojapojapoja Carl Ludwig Arved von Günzeliga (1862−1936), kes oli viimane Bauņi ja Mīlīte mõisnik.

## Günzelid rüütelkonna matriklis
Suguvõsa võeti 21. detsembril (vkj) 1795 Liivimaa rüütelkonna matriklisse.

## Suguvõsa liikmeid
*Hermann Claudius Güntzel (1728−pärast 1780), porutšik, kolleegiuminõunik, Tveri ökonioomiadirektor
*Karl Johann von Günzel (1741−1816), kindralleitnant, Benderi komandant, Viiburi kuberner, mõisaomanik
*Alexander Karl von Günzel (1786−1855), kindralmajor, Mogiljovi ja Smolenski riigimõisate direktor

## Günzeli suguvõsa mõisavaldused
*Liivimaa eesti distrikt:
**Aakre (*Ayakar*) (1802−1832), Tali (*Freyhof*) (1890ndad−1903)
*Liivimaa läti distrikt:
**Bauņi (*Bauenhof*) (1808−1920, fideikomiss), Košķele (*Osthof*) (1808−1844), Mīlīte (*Neuhall*) (1891−1920, fideikomiss)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 308.
**Genealogisches Handbuch des Adels*. Adelige Häuser B. Bd XXV. Limburg an der Lahn: C. A. Starke Verlag, 2004. Lk 147-151.
**Genealogisches Handbuch des Adels*. Adelslexikon. Bd IV. Limburg an der Lahn: C. A. Starke Verlag, 1978. Lk 318.

## Välislingid
*Günzeli suguvõsa genealoogia saidil geni.com
*Günzeli suguvõsa vapp Ajalooarhiivi aadlivappide registris
Hundiseenik

**Hundiseenik** (*Boletopsis*) on lehternahkiselaadsete seltsi sugukonda mütsnarmikulised kuuluv seente perekond.

## Liike
**Boletopsis grisea* – hall hundiseenik
**Boletopsis leucomelaena* – must hundiseenik
**Boletopsis watlingii* – Watlingi hundiseenik

## Välislingid
*
Birgir Ármannsson

**Birgir Ármannsson** (sündinud 12. juunil 1968 Reykjavíkis) on Islandi poliitik (Iseseisvuspartei).

Birgir Ármannsson lõpetas Islandi Ülikooli õigusteaduse erialal 1996. aastal, advokaadi kutse omandas 1999. aastal. 1999–2000 õppis ta King's College Londonis. Aastatel 1988–1994 töötas ta õpingute kõrval ajakirjanikuna ajalehe Morgunblaðið toimetuses. 1995. aastal asus ta tööle Islandi Kaubanduskotta, kus oli esialgu jurist, 1998–1999 büroojuhataja ja 2000–2003 tegevdirektori asetäitja. Alates 2003. aastast on ta Alþingi liige. Aastatel 2003–2007 ja 2016–2017 oli ta Alþingi aseesimees. 2017–2021 oli ta Iseseisvuspartei parlamendifraktsiooni juht.

Alates 1. detsembrist 2021 kuni 30. novembrini 2024 oli Birgir Ármannsson Alþingi esimees.

## Viited
Þorgerður Katrín Gunnarsdóttir

**Þorgerður Katrín Gunnarsdóttir** (sündinud 4. oktoobril 1965 Reykjavíkis) on Islandi poliitik (Reformipartei).

Þorgerður Katrín Gunnarsdóttir lõpetas Islandi Ülikooli õigusteaduse erialal 1993. aastal. 1993–1994 töötas ta juristina õigusbüroos Höfðabakki. 1997–1999 oli ta Islandi rahvusringhäälingu RÚV sotsiaal- ja päevakajaliste saadete osakonna juhataja. Alates 1999. aastast on ta Alþingi liige. Ta oli Islandi hariduse, teaduse ja kultuuri minister 2003–2009 ja Islandi kalanduse ja põllumajanduse minister 2017. aastal.

Alates 12. oktoobrist 2017 on Þorgerður Katrín Gunnarsdóttir Reformipartei esimees.

21. detsembrist 2024 on Þorgerður Katrín Gunnarsdóttir Islandi välisminister.

## Viited
Boyaval

**Boyaval** on vald Põhja-Prantsusmaal Pas-de-Calais' departemangus.

Põllumajandusküla asub 40 km Arrasist loodes tee D71 ääres.

## Vaatamisväärsused

* St. André kirik, pärineb 20. sajandist
* Loss, pärineb 18. sajandist

## Vaata ka

* Pas-de-Calais' departemangu haldusüksuste loend

## Viited
Boyelles

**Boyelles** on vald Põhja-Prantsusmaal Pas-de-Calais' departemangus.

Põllumajandusküla asub 11 km Arrasist lõunas maantee N17 ääres. Kartulifestival toimub igal aastal septembri esimesel pühapäeval.

## Vaatamisväärsused

* St. Legeri kirik, pärineb 20. sajandist
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Brebières

**Brebières** on vald Põhja-Prantsusmaal Pas-de-Calais' departemangus.

Põllumajanduslik ja kergetööstuslik alev asub 19 km Arrasist idas maantee N50 ääres, teede D44 ja D307 ristumiskoha ümbruses, Scarpe jõe kallastel.

Kartulifestival toimub igal aastal septembri esimesel pühapäeval.

## Ajalugu

Evidence of occupation from Merovingian times has been unearthed. 2008. aastal, during the creation of the 60 hectare Bèliers industrial zone, three important archaeological sites, once occupied by Gauls and Celts, were discovered. Finds include the residue of iron smelting, glass beads, pottery and bones of both animals and humans.

## Vaatamisväärsused

* Püha Vaasti kirik, rekonstrueeritud pärast 1918. aastat
* *Château de La Bucquière*

## Vaata ka

* Pas-de-Calais' departemangu haldusüksuste loend

## Viited
Vesturbær

**Vesturbær** on Reykjavíki linnaosa. Vesturbær asub linna lääneosas ja selle koosseisu kuulub 9 asumit: Gamli Vesturbær, Bráðræðisholt, Grandahverfi, Hagahverfi, Melar, Skjól, Grímsstaðaholt, Skildinganes ja Litli Skerjafjörður. Läänes piirneb Vesturbær Seltjarnarnesi linnaga.

Vesturbær on põhiliselt elamupiirkond, sealsed kinnisvarahinnad on Islandi kalleimad.

Vesturbæris asub Islandi Ülikooli peahoone.

## Viited
Brias

**Brias** (lääneflaami: *Briast*) on vald Põhja-Prantsusmaal Pas-de-Calais' departemangus.

Põllumajandusküla asub 35 km Arrasist loodes maantee N41 ääres, teega D81 ristumiskoha ümbruses.

## Ajalugu

Esmamainitud 1212. aastal kui Gille de la Tourette'i lään. Bryasi lossis oli 1915. aastal Teise Artois' lahingu ajal marssal Fochi peakorter. Vald nõustus muutma 1997. aastal Bryase nime kirjapilti.

## Vaatamisväärsused

* St. Martini kirik
* Loss, aastatel 1789-1805 ümber ehitatud

## Vaata ka

* Pas-de-Calais' departemangu haldusüksuste loend

## Viited
Bucquoy

**Bucquoy** on vald Põhja-Prantsusmaal Pas-de-Calais' departemangus.

Bucquoy isandatele kuulunud maa-ala sai 1666. aastal Charles II taotlusel krahvkonnaks.

Põllumajandusküla asub 19 km Arrasist lõunas teede D919 ja D8 ristumiskoha ümbruses.

## Vaatamisväärsused

* St. Pierre'i kirik, pärast Esimest maailmasõda koos suurema osa külaga uuesti üles ehitatud
* 13. sajandi lossi varemed
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Miðborg

**Miðborg** on Reykjavíki linnaosa. Linnaosa hõlmab suure osa Reykjavíki kesklinnast ja selle koosseisu kuuluvad 6 asumit: Kvos, Grjótaþorp, Skólavörðuholt, Þingholt, Skuggahverfi ja Vatnsmýri.

Miðborgis asuvad parlamendihoone Alþingishúsið, Islandi valitsuse residents, Reykjavíki raekoda, Islandi Keskpanga hoone, Islandi Ülemkohtu hoone ja Hallgrímuri kirik.

## Viited
Buissy

**Buissy** on vald Põhja-Prantsusmaal Pas-de-Calais' departemangus.

Põllumajandusküla asub 24 km Arrasist kagus teede D14 ja D19 ristumiskoha ümbruses.

## Vaatamisväärsused

* St. Médardi kirik, pärineb 16. sajandist
* Sõjakalmistu

## Vaata ka

* Pas-de-Calais' departemangu haldusüksuste loend

## Viited
Vaabikulised

**Vaabikulised** (*Ganodermataceae*) on klassi *[[Agaricomycetes]]* torikulaadsete seltsi kuuluv seente sugukond.

## Perekondi
**Ganoderma* — vaabik
Bohdan Hmelnõtskõi orden

**Bohdan Hmelnõtskõi orden** (ukraina keeles Орден Богдана Хмельницького) on Ukraina riiklik teenetemärk, millel on kolm järku. 

## Ajalugu
Orden muutus ametlikuks 1994. aastal. 

## Vaata ka
* Bohdan Hmelnõtskõi
* Bohdan Hmelnõtskõi orden (NSVL)

## Viited

## Välislingid
* У К А З ПРЕЗИДЕНТА УКРАЇНИ Про орден Богдана Хмельницького N 112/2004 30.01.2004.
Laugardalur

**Laugardalur** on Reykjavíki linnaosa. Laugardaluri linnaosa koosneb 10 asumist: Tún, Teigar, Lækir, Laugarnes, Sund, Heimar, Langholt, Vogar, Skeifan ja Fen.

Laugardaluris paikneb Reykjavíki Botaanikaaed. Linnaosas asuvad jalgpallistaadion Laugardalsvöllur ja spordihall Laugardalshöll Arena.

## Viited
Háaleiti og Bústaðir

**Háaleiti og Bústaðir** on Reykjavíki linnaosa. Linnaosa koosneb 4 asumist: Háaleiti, Kringla, Gerði ja Fossvogur. Lõunas piirneb linnaosa Kópavoguri linnaga.

Linnaosas asuvad Reykjavíki suurim kaubanduskeskus Kringlan ja kaubanduskeskus Grímsbær.

## Viited
Breiðholt

**Breiðholt** on Reykjavíki linnaosa. Breiðholti linnaosa koosneb 3 asumist: Neðra-Breiðholt, Efra-Breiðholt ja Seljahverfi.

Breiðholt on suurima elanike arvuga Reykjavíki linnaosa.

Breiðholt piirneb läänes, edelas ja lõunas Kópavoguri linnaga.

2011. aasta rahvaloenduse andmetel moodustasid esimese ja teise põlve sisserändajad 20% Breiðholti elanikest.

## Viited
Hlíðar

**Hlíðar** on Reykjavíki linnaosa. Hlíðari linnaosa koosseisu kuulub 6 asumit: Hlíðar, Norðurmýri, Holt, Hlemmur, Suðurhlíðar ja Öskjuhlíð.

Hlíðaris asuvad muuhulgas muuseum Perlan, Islandi Kunstiülikooli disainiosakond, Islandi Rahvusarhiiv ja Reykjavíki Ülikooli peahoone.

## Viited
Árbær

**Árbær** on Reykjavíki linnaosa. Árbæri linnaosa asub Reykjavíki idaosas ja koosneb 4 asumist: Árbæri asum, Ártúnsholt, Norðlingaholt ja Selás. Lisaks kuulub linnaosa koosseisu Hálsari tööstuspiirkond.

Läbi linnaosa voolab Elliðaári jõgi.

Árbæris asub vabaõhumuuseum Árbæjarsafn.

## Viited
Grafarvogur

**Grafarvogur** on Reykjavíki linnaosa. Linnaosa asub Reykjavíki idaosas ja koosneb 14 asumist: Hamrar, Foldir, Hús, Rimar, Borgir, Víkur, Engi, Spöng, Staðir, Höfðar, Bryggjuhverfi, Geirsnef, Gufunes ja Geldinganes.

Grafarvogur piirneb kirdes Mosfellsbæri linnaga.

Grafarvogur on suhteliselt uus linnaosa. Laialdasem elamuehitus linnaosas algas 1980. aastate lõpus ja 1990. aastate alguses.

## Viited